Diari Oficial de la Generalitat Valenciana


Sumari del DOGV 7982, del 17-02-2017 (2017/1297)

Extracte de la Resolució de 6 de febrer de 2017, del Rectorat, a proposta de l'Escola Superior de Tecnologia i Ciències Experimentals, per la qual es convoca la IX edició dels premis «El gust d'investigar», amb la col·laboració del CEFIRE de Castelló.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7982

Data del DOGV
:   17-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1297


Data del document
:   06-02-2017

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * distinció honorífica

Extracte de la Resolució de 6 de febrer de 2017, del Rectorat, a proposta de l'Escola Superior de Tecnologia i Ciències Experimentals, per la qual es convoca la IX edició dels premis «El gust d'investigar», amb la col·laboració del CEFIRE de Castelló. [2017/1297]  
BDNS (identif.): 332622.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions:  
  
Primer. Beneficiaris  
Poden participar en aquesta convocatòria l'alumnat de 4t d'ESO, 1r de Batxillerat, cicles formatius de grau mitjà i programes de qualificació professional inicial (PCPI) de centres públics, concertats i privats de la Comunitat Valenciana. Els grups estaran formats com a màxim per tres persones.  
  
Segon. Finalitat  
La finalitat de la convocatòria d'aquests premis és el foment de la competència científica i el gust per la ciència de l'alumnat d'educació secundària de la nostra àrea més pròxima d'influència en l'àmbit de la Comunitat Valenciana, mitjançant la realització de treballs d'investigació de les àrees següents:  
Matemàtiques, Física i Química (grup 1).  
Ciències de la Vida, la Salut, la Terra i el Medi Ambient (grup 2).  
Tecnologia i Informàtica (grup 3).  
  
Tercer. Bases reguladores  
Accessibles en:http://www.uji.es/seu/info-adm/tao/convocatoriesRH'pArId=24167&pCategoria=4&pSubCategoria=26  
  
Quart. Import  
L'import global destinat a la concessió d'aquests premis és de 1.860 ?. Aquesta quantitat està supeditada a l'existència de crèdit pressupostari adequat i suficient en l'exercici 2017, de conformitat amb el que estableixen les normes pressupostàries d'aplicació.  
  
Cinqué. Termini de presentació de sol·licituds  
Poden participar en aquesta convocatòria l'alumnat de 4t d'ESO, 1r de Batxillerat, cicles formatius de grau mitjà i programes de qualificació professional inicial (PCPI) de centres públics, concertats i privats de la Comunitat Valenciana. Els grups estaran formats com a màxim de tres persones.  
Se sol·licita que el grup s'inscriga en la pàgina web oficial del concurs: https://sites.google.com/site/elgustodeinvestigar/curso-2016-2017 abans del 3 de març de 2017.  
També s'ha de presentar una sol·licitud d'inscripció al Registre General adreçada al professor Ignacio Morell Evangelista; s'ha d'incloure el títol del premi, «El gust d'investigar», i s'ha d'inscriure el grup abans del 5 de juny de 2017, o a través del Registre electrònic http://www.uji.es/seu/.  
  
Castelló de la Plana, 6 de febrer de 2017.- El rector, p. d. f. (R 17.06.2014), la vicerectora d'Estudiants, Ocupació i Innovació Educativa: Pilar García Agustín.